КОМИ РЕСПУБЛИКАЛÖН ОЛАНПАС

**«Коми Республикаын административнöй кывкутöм йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося лöддза-номъя тöлысь 24 лунö

**1 статья.** Пыртны «Коми Республикаын административнöй кывкутöм йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2004, 5 №, 3171 ст.; 2005, 3 №, 3771 ст.; 12 №, 4117 ст.; 2006, 2 №, 4218 ст.; 11 №, 4612 ст.; 12 №, 4636 ст.; 2007, 2 №, 4708 ст.; 6 №, 4848 ст.; 10 №, 5029 ст.; 11 №, 5145 ст.; 2008, 9 №, 425 ст.; 12 №, 728 ст.; 2009, 33 №, 615 ст.; 41 №, 779 ст.; 2010, 10 №, 199 ст.; 17 №, 383 ст.) татшöм вежсьöмъяс:

1. 42 статьяын:

1) 2 юкöнса медводдза абзац «кыскö» кыв бöрын содтыны «öлöдöм либö бать-мамлы (найöс вежысьяслы) индöны административнöй штрап сёсянь витсё шайтöдз;» кывъяс;

2) 4 юкöнö содтыны татшöм мöд абзац:

«бать-мамлы (найöс вежысьяслы) индöны административнöй штрап витсёсянь öти сюрс шайтöдз;».

2. 6 статьяын:

1) нимын «овтöм» кывсö киритны;

2) содтыны татшöм 22 да 23 юкöнъяс:

«22. Коми Республикаса нормативнöй правовöй актъясöн да муниципальнöй правовöй актъясöн урчитöм мутас санитарнöя видзан да мичмöдан нормаяс, сы лыдын мутас пелькöдöм кузя, ичöт формаа архитектурнöй объектъяс стрöитöм, вöчöм, видзöм кузя, öтувъя вöдитчан мутас садитöм да веж пуктасъяс видзöм кузя, паса да юöртан системаяс (вывескаяс, указательяс, витринаяс, афишаяс, юöртöмъяс, улича нимъяса да керка номеръяса указательяс, сооружениеяс да ортсы рекламаö пырттöм паса да юöртан мукöд система) йöзöдан да уджöдан правилöяс; веркöса туй, сы лыдын туй пасъяс, моски, туйбокса потшöмъяс, пасъяс, светофоръяс видзан да уджöдан нормаяс; туйвывса да (либö) дзоньтала да бурмöдан уджъяс нуöдан правилöяс; уличвывса да кварталпытшса югзьöдан объектъяс видзан правилöяс торкалöмъяс вöсна индöны административнöй штрап:

гражданалы – кык сюрс шайтсянь куим сюрс шайтöдз;

чина йöзлы – вит сюрс шайтсянь дас сюрс шайтöдз;

юридическöй кывкутысьяслы – ветымын сюрс шайтсянь сё сюрс шайтöдз.

Пасйöм торкалöмысь административнöй кыскöм бöрын во чöжöн тайö юкöнын пасйöм вöчöмторъяс мöдысь вöчöм вöсна индöны административнöй штрап:

гражданалы – куим сюрс шайтсянь вит сюрс шайтöдз;

чина йöзлы – дас сюрс шайтсянь ветымын сюрс шайтöдз;

юридическöй кывкутысьяслы – сё сюрс шайтсянь куимсё сюрс шайтöдз.

23. Коми Республикаса нормативнöй правовöй актъясöн да муниципальнöй правовöй актъясöн урчитöм Коми Республикаса олан пунктъяс мутас видзан нормаяс торкалöмъяс вöсна индöны административнöй штрап:

гражданалы – кык сюрс шайтсянь куим сюрс шайтöдз;

чина йöзлы – вит сюрс шайтсянь комын сюрс шайтöдз;

юридическöй кывкутысьяслы – ветымын сюрс шайтсянь сё сюрс шайтöдз.

Пасйöм торкалöмысь административнöй кыскöм бöрын во чöжöн тайö юкöнын пасйöм вöчöмторъяс мöдысь вöчöм вöсна индöны административнöй штрап:

гражданалы – куим сюрс шайтсянь вит сюрс шайтöдз;

чина йöзлы – комын сюрс шайтсянь ветымын сюрс шайтöдз;

юридическöй кывкутысьяслы – сё сюрс шайтсянь витсё сюрс шайтöдз.».

3. 7 статьяын:

1) 1 юкöнын «Клумбаяс вылын, дзоридз быдтанiнын, туруна кöдза вылын транспорт средствояс индöм да сэтi ветлöм» кывъяс вежны «Клумбаяс вылын, дзоридз быдтанiнын, туруна кöдза вылын транспорт средствояс ветлöм» кывъясöн;

2) содтыны татшöм 15-17 юкöнъяс:

«15. Коми Республикаса нормативнöй правовöй актъясöн да муниципальнöй правовöй актъясöн урчитöм олан керкаяслысь, административнöй зданиеяслысь, гражданскöй да промышленнöй тöдчанлуна мукöд объектлысь (кытчö пырöны недыр кадся стрöитöмъяс, киоскъяс, вевтъяс да мукöд отсасян стрöитöмтор) бан видзан нормаяс торкалöмъяс вöсна индöны административнöй штрап:

гражданалы – кык сюрс шайтсянь куим сюрс шайтöдз;

чина йöзлы – вит сюрс шайтсянь комын сюрс шайтöдз;

юридическöй кывкутысьяслы – ветымын сюрс шайтсянь куимсё сюрс шайтöдз.

Пасйöм торкалöмысь административнöй кыскöм бöрын во чöжöн тайö юкöнын пасйöм вöчöмторъяс мöдысь вöчöм вöсна индöны административнöй штрап:

гражданалы – куим сюрс шайтсянь вит сюрс шайтöдз;

чина йöзлы – комын сюрс шайтсянь ветымын сюрс шайтöдз;

юридическöй кывкутысьяслы – куимсё сюрс шайтсянь витсё сюрс шайтöдз.

16. Павильонъяс, киоскъяс, гаражъяс ла мукöд эмбур, сы лыдын регыд уджöдан, кутшöмъясöс позьö мöдлаö вуджöдны налы рöскод вöчтöг, пуктан (меститан) правилöяс (пöрадок) да (либö) найöс пуктан схемаö кутчысьтöг пуктöм вöсна индöны административнöй штрап:

гражданалы – кык сюрс шайтсянь куим сюрс шайтöдз;

чина йöзлы – дас сюрс шайтсянь комын сюрс шайтöдз;

юридическöй кывкутысьяслы – ветымын сюрс шайтсянь сё сюрс шайтöдз.

Пасйöм торкалöмысь административнöй кыскöм бöрын во чöжöн тайö юкöнын пасйöм вöчöмторъяс мöдысь вöчöм вöсна индöны административнöй штрап:

гражданалы – куим сюрс шайтсянь вит сюрс шайтöдз;

чина йöзлы – комын сюрс шайтсянь ветымын сюрс шайтöдз;

юридическöй кывкутысьяслы – сё сюрс шайтсянь витсё сюрс шайтöдз.

17. Олан пункт мутас няйтчöдöм, мый йитчöма транспорт средствояс уджöдöмкöд (абу торъя местаын транспорт средство мыськöм; транспорт средстволöн меститчанiн вылö видзöдтöг индöм (сувтöдöм), сувтöдан торъя места кындзи), индöны административнöй штрап:

гражданалы – кык сюрс шайтсянь куим сюрс шайтöдз;

чина йöзлы – вит сюрс шайтсянь комын сюрс шайтöдз;

юридическöй кывкутысьяслы – ветымын сюрс шайтсянь сё сюрс шайтöдз.

Пасйöм торкалöмысь административнöй кыскöм бöрын во чöжöн тайö юкöнын пасйöм вöчöмторъяс мöдысь вöчöм вöсна индöны административнöй штрап:

гражданалы – куим сюрс шайтсянь вит сюрс шайтöдз;

чина йöзлы – комын сюрс шайтсянь ветымын сюрс шайтöдз;

юридическöй кывкутысьяслы – сё сюрс шайтсянь витсё сюрс шайтöдз.».

4. 16 статьяса 10 пунктын «4, 42, 43, 7, 8статьяясöн» кывъяс вежны «4, 42, 43, 6, 7, 8 статьяясöн» кывъясöн.

**2 статья.** Тайö Оланпасыс вынсялö сiйöс официальнöя йöзöдöмсянь дас лун бöрын.

Коми Республикаса Юралысь В.М.Гайзер

Сыктывкар

2010 вося сора тöлысь 1 лун

86-РЗ №

Вуджöдіс Коснырева Е.Г., 5079 пас